Մերիան Միթհուն

**Մերիան Միթհուն** (, ), ամերիկացի լեզվաբան, որը մասնագիտանում է ամերիկյան-հնդկացիական լեզուների և լեզվական տիպաբանության մեջ: Նա Կալիֆոռնիայի Սանտա Բարբարայի  համալսարանի լեզվաբանության պրոֆեսոր է, որտեղ նա 1986 թվականից զբաղեցնում է ակադեմիական պաշտոն:

## Կարիերա
Նա իր կարիերան սկսել է իրականացնելով լայնածավալ դաշտային աշխատանք իրոկեզյան լեզուների վրա, հատկապես մոհակ, կայուգա և տուսկարորա լեզուների վրա: 1974 թվականին նա ստացել է լեզվաբանության դոկտորի կոչում իր **«**Տուսկարորա լեզվի քերականությունը**»** վերնագրով դիսերտացիայով Եյլի համալսարանում (դիսերտացիայի ղեկավարը Ֆլոյդ Լաունսբերին էր): Նրա աշխատանքն ընդգրկում է մի շարք լեզվական ոլորտներ, ներառյալ ձևաբանություն, շարահյուսություն, խոսույթ, ինտոնացիա, լեզվական շփումներն ու փոփոխությունները, տիպաբանություն, լեզվական փաստաթղթեր և այդ ոլորտների միջև փոխհարաբերություններ: Նա աշխատել է տարբեր լեզուների հետ տարբեր լեզվական ընտանիքներից, բայց մասնագիտացել է բնիկ ամերիկյան լեզուների մեջ: Բացի իրոկեզյան լեզուներից, նա նաև աշխատել է Կալիֆոռնիայում՝ կենտրոնական պոմո և չումաշան լեզուների վրա, ինչպես նաև Կենտրոնական Ալյասկայի յուպ'իկ լեզվի և ավստրոնեզիական լեզու կապամպանգանի վրա։

Միթունը կազմել է «Հյուսիսային Ամերիկայի բնիկ լեզուներ» (The Languages of Native North America) գիրքը: «Linguist List» այս աշատանքը  նկարագրվում է որպես **«**գերազանց տեղեկատու գիրք**»**, որը պարունակում է **«**անհավանական մեծաքանակ տեղեկատվություն և նկարագրական տվյալներ**»**։ Աշխատանքը երկկողմանի տեղեկատու աշխատանք է, որը կազմակերպվում է առաջին հերթին քերականական կարգերի միջոցով (ներառյալ այն կարգերը, որոնք հատկապես տարածված են Հյուսիսային Ամերիկայում, ինչպիսիք են պոլիսինթեզը), և երկրորդ` ըստ ընտանիքների:

Միթհունը և նրա ամուսինը՝ լեզվաբան Ուոլաս Չեյֆը, հիմնել և ղեկավարել են Ուոլաս Չեյֆի և Մերիան Միթհունի հիմնադրամը՝ քիչ ուսումնասիրված լեզուների ուսումնասիրությունների համար: Հիմնադրամն աջակցում է շրջանավարտ ուսանողներին՝ քիչ ուսումնասիրված լեզուների լեզվական փաստաթղթերի նախագծերի հետ կապված ծախսերը հոգալու համար:

## Մրցանակներ և պատվոգրեր
1983-1985 թվականներին Միթհունը եղել է Լեզվաբանական մարդաբանության ընկերության հիմնադիր նախագահը (Society for Linguistic Anthropology): 1999-2003 թվականներին եղել է Լեզվաբանական տիպաբանության ասոցիացիայի նախագահը (Association for Linguistic Typology): 2014-2015 թվականներին եղել է Եվրոպական լեզվաբանական ընկերության նախագահը (The Societas Linguistica Europaea): Նա եղել է Նորվեգիայի գիտությունների և նամակների ակադեմիայի անդամ (Norwegian Academy of Science and Letters):

2002 թվականին «The Languages of Native North America» գիրքը արժանացել է Լեոնարդ Բլումֆիլդի գրքի մրցանակին, որը ամեն տարի շնորհվում է Ամերիկայի լեզվաբանական ընկերության կողմից լեզվաբանության ոլորտում լավագույն գրքի համար: 2008 թվականին Միթհունն ընտրվել է Ամերիկայի լեզվաբանական ընկերության անդամ: 2019 թվականին Միթունը եղել է Ամերիկայի լեզվաբանական ընկերության (LSA) փոխնախագահ/ընտրված-նախագահ, իսկ 2020 թվականին նա դարձել է LSA-ի 95-րդ նախագահը։

2021 թվականին բրիտանական ակադեմիան նրան պարգևատրեց Նեյլ և Սառաս Սմիթ մեդալով լեզվաբանության համար «բնիկ ամերիկյան լեզուների և ավստրոնեզիայի լեզուների վերաբերյալ հետազոտությունների համար, որոնք էական դեր ունեն տեսական լեզվաբանության մեջ»:

Մերիան Միթհունը դասավանդել շատ համալսարաններում ամբողջ աշխարհում, ներառյալ Ջորջթաունի համալսարանը, Լա Թրոբի համալսարանը, Ռայսի համալսարանը, Ստենֆորդի համալսարանը, Նյու Յորքի Պետական համալսարանը Ալբանիում (SUNY Albany), Ամստերդամի համալսարանը, Կալյարիի համալսարանը, Բերքլիի համալսարանը, Համբուրգի համալսարանը, Իլինոյսի համալսարանը (UIUC), Նյու Մեքսիկոյի համալսարանը (UNM), Ուեյք Ֆորեսթի համալսարանը և Եյլի համալսարանը:

## Ընտրված աշխատանքներ
* 
* 
* 
* 

## Ծանոթագրություններ

## Արտաքին հղումներ
* 
* 

Կատեգորիա:Ամերիկացի լեզվաբաններ
Կատեգորիա:Ամերիկացի կանայք
Կատեգորիա:Կին լեզվաբաններ
Կատեգորիա:Փիլիսոփայական գիտությունների դոկտորներ